***องค์ความรู้ดีเด่นปราชญ์สัมมาชีพชุมชน***

**เรื่อง การทำปุ๋ยหมักชีวภาพ**

นายคอย พุ่มเจริญ

ที่อยู่ 7/1 หมู่ที่ 15 ตำบลนิคมทุ่งโพธิ์ทะเล อำเภอเมืองกำแพงเพชร จังหวัดกำแพงเพชร

เบอร์โทรศัพท์ 088-4213851

**ประวัติความเป็นมา**

การนำปุ๋ยเคมีมาใช้ในการเกษตร ทำให้ดินขาดความอุดมสมบูรณ์ ทำลายดินให้เสื่อมโทรม  ทำให้ได้พืชผลทางการเกษตรที่น้อยลงและด้อยคุณภาพ จึงมีการรณรงค์ส่งเสริมให้เกษตรกรใช้ปุ๋ยหมักชีวภาพมากขึ้น  ที่เรียกว่า  น้ำหมักชีวภาพ  เป็นอีกทางเลือกที่เกษตรกรสามารถนำมาใช้เป็นปุ๋ย และป้องกันกำจัดศัตรูพืชแทนปุ๋ยเคมีและสารเคมีกำจัดศัตรูพืชได้  ซึ่งปัจจุบันเกษตรกรมีการหันมาใช้น้ำสกัดชีวภาพมากขึ้น

**การทำปุ๋ยหมักชีวภาพ**

**วัตถุดิบ**

1. ฟางแห้งสับละเอียด 1 ส่วน จำนวน 10 กิโลกรัม  
2. แกลบดิบ/แกลบเผา 1 ส่วน จำนวน 10 กิโลกรัม  
3. ปุ๋ยยูเรีย จำนวน 200 กรัม  
4. กากน้ำตาล จำนวน 100 ซีซี  
5. เชื้อ EM จำนวน 20 ซีซี  
6. น้ำ จำนวน 10 ลิตร

**วิธีการทำ**



1. คลุกผสมฟาง และแกลบให้เข้ากัน หากมีจำนวนมากให้แยกคลุก แล้วค่อยมารวมกันเป็นกองเดียวอีกครั้ง

2. ผสมเชื้อ EM และกากน้ำตาลร่วมกับน้ำ หลังจากนั้น ใช้เทราด และคลุกให้เข้ากันกับวัสดุอื่นๆ

3. นำไปหมักในถัง ถุงกระสอบ หรือ บ่อซีเมนต์ นาน 1 - 2 เดือน ก็สามารถนำไปใช้ได้





**ข้อควรระวัง / เทคนิคการทำปุ๋ยหมักชีวภาพ**

ปุ๋ยหมักชีวภาพ เป็นวิธีการทำปุ๋ยหมักที่มีการพัฒนาขึ้น เพื่อให้การย่อยสลายเกิดขึ้นอย่างรวดเร็วด้วยการเติมหัวเชื้อจุลินทรีย์ หรือ EM เพื่อเร่งกระบวนการหมัก ทำให้เกิดปุ๋ยจากอินทรีย์วัตถุที่มีการปลดปล่อยธาตุอาหารออกมาได้เร็วขึ้น เพิ่มความอุดมสมบูรณ์ของดิน ทั้งปริมาณอินทรีย์วัตถุ แร่ธาตุอาหาร ไนโตรเจน ฟอสฟอรัส และโพแทสเซียมช่วยในการย่อยสลายซากพืช ซากสัตว์ในดิน ทำให้ธาตุอาหารถูกพืชนำไปใช้ได้รวดเร็วขึ้น และช่วยดูดซับความชื้นไว้ในดินให้นานขึ้น ทำให้ดินชุ่มชื้นตลอดเวลา  
  
**ปัจจัยที่ทำให้ประสบความสำเร็จ**

การทำปุ๋ยหมักชีวภาพไม่มีสูตรที่ตายตัว เราสามารถทดลองทำปรับเปลี่ยนวัตถุดิบให้เหมาะสมกับต้นไม้ของเรา เพราะสภาพแวดล้อมแต่ละท้องถิ่นมีความแตกต่างกัน ต้นไม้แต่และถิ่นก็ต้องการการดูแลที่แตกต่างกัน ปุ๋ยหมักชีวภาพจึงจำเป็นต้องมีความแตกต่างกันตามท้องถิ่น

**ช่องทางการตลาด**

ทำไว้ใช้เองเพื่อลดต้นทุนการผลิต และจำหน่ายเองให้แก่ผู้ที่สนใจ

**ข้อมูลการติดต่อ**

นายคอย พุ่มเจริญ

ที่อยู่ 7/1 หมู่ที่ 15 ตำบลนิคมทุ่งโพธิ์ทะเล อำเภอเมืองกำแพงเพชร จังหวัดกำแพงเพชร

เบอร์โทรศัพท์ 088-4213851